Dacă Dinamo trăiește o dramă fotbalistică în play-out, cu goluri încasate pe bandă pe finalul partidelor, în schimb, în play-off, Rapid e formația demnă de compasiune!
Pentru că giuleștenii au terminat sezonul regulat la doar 4 puncte de liderul FCSB, înregistrând chiar o victorie zdrobitoare în fața formației din Berceni, scor 4-0! Acel meci s-a disputat pe Arena Națională pe 9 martie. Deși n-au trecut nici măcar două luni de atunci, pare că derby-ul în care „feroviarii“ au dat de pământ cu FCSB s-a disputat într-o altă epocă! Pentru că de atunci Rapid s-a transformat într-o rușine fotbalistică!
Între timp, bucureștenii s-au despărțit de Cristiano Bergodi (59 de ani) și l-au numit pe interimarul Bogdan Lobonț (46 de ani), într-o tentativă disperată de a opri această prăbușire zgomotoasă. Degeaba însă! Rapid tocmai a ajuns la a 7-a înfrângere în cele opt runde din play-off și pare că a „confiscat“ ultima poziție din această competiție.
Și o statistică din care reiese adevărata dimensiune a dezastrului în „alb-vișiniu“: Rapid are cel mai slab bilanț după terminarea sezonului regulat dintre toate formațiile care se află acum în primul nostru eșalon! Până și Poli Iași și Craiova lui Mititelu, care sunt în play-out, au făcut câte 4 puncte în șapte partide disputate după sezonul regulat!
Play-off, etapa a 8-a
Vineri
Farul Constanța – Sepsi 1-4
Duminică
CFR Cluj – Rapid 3-2
Luni
Universitatea Craiova – FCSB 21.00
Clasament
1. FCSB 49 de puncte
2. 3. CFR Cluj 40p*
3. Universitatea Craiova 37p*
4. Farul Constanța 35p*
5. Sepsi 31p*
6. Rapid 29p*
*echipe care au beneficiat de rotunjirea punctajului în sus.
**Locul 1 din play-off participă în Liga Campionilor, iar locul 2 și 3 din play-off în Europa Conference League. Locul 3 din play-off va juca baraj cu câștigătoarea barajului dintre locurile 1 și 2 din play-out pentru un loc în Europa Conference League.
Play-out, etapa a 8-a
Sâmbătă
Botoșani – Voluntari 0-0
Universitatea Cluj – Dinamo 3-3
Duminică
Petrolul – Oțelul 2-1
Luni
Hermannstadt – Poli Iași 15.00
UTA – FC U Craiova 18.00
Clasament
1. UTA 34 de puncte
2. Oțelul Galați 33p
3. Hermannstadt 31p
4. Universitatea Cluj 30p
5. Petrolul 29p*
6. Botoșani 25p*
7. Voluntari 24p
8. Dinamo 22p*
9. FCU Craiova 22p*
10. Poli Iași 21p*
*echipe care au beneficiat de rotunjirea punctajului în sus.
**Locul 3 din play-off va juca baraj cu câștigătoarea barajului dintre locurile 1 și 2 din play-out pentru un loc în Europa Conference League. Locurile 9 si 10 din play-out retrogradează direct. Locurile retrogradabile 7/8 din play-out joacă baraj cu locurile 3/4 din Liga 2.